
Kunal tabata gusta un internet. Tur ora e tabata puntra Mami pa su celular pa e por wak video. 


"No keda wak mucho largo, si no internet por ranca bo bay aden cu bo!", Mami tabata avis'e. 

Prome, Kunal a wak un video di cartoon di ninja. 
Despues el a wak uno di un volcan cu ta scupi lava. 
Djey el a sigui cu uno di un baby cu ta hunga cu un 
cacho. 

Cu cada video, Kunal su cara tabata yega mas y mas 
cerca di e pantaya. 


Diripiente -SHUUUUUUUP!- internet a lastra Kunal 
bay cu ne. 

Core Router 





"Unda mi ta?" 

Kunal a haya Su mes para riba un peron di stacion di trein strano. 

Tur rond di dje trein tabata zjuf bay, drenta y sali for di tunnel. 

Un borchi a aparece riba su cabes. Riba dje por a lesa e palabranan Core Router. 

"Con mia yega akinan?", Kunal a puntra su mes. "Y ta con mi ta sali bek?" 
Ta e ora ey numa Kunal a wak un senora riba e peron. E tabata druk bezig ta dirigi e treinnan. 
"Despensa, tanchi. Unda tur e treinnan ta bay?", Kunal a puntr'e. 

"Ami ta Transmission Control 
Protocol", el a bisa druk druk, 
"Pero bo por yama mi TCP." 
"E treinnan aki ta hiba data pa 
diferente parti di internet." 

Kunal tabata wak TCP cu atencion, mientras su mannan tabata move rond cu speed 
riba un pantaya grandi."Wow", Kunal a bisa. "Kico tanchi TCP ta haci?" 

"Mi ta haci routing, manda data door di internet, naturalmente", TCP a contesta. 

"Tur cos tin cu bay lihe, lihe, lihe!" E treinnan a zjuf bay, hibando data den tur direccion. 








"Tur e telefonnan y computernan riba internet ta 
conecta cu otro?", Kunal a puntra, un idea 
formando den su cabes. 


"Si", tanchi TCP a bisa. "Tur aparato riba internet 
ta conecta cu otro. E tunnelnan aki 
en realidad ta waya, cable, ondanan di radio 


y satellite den espacio." 

"Tanchi TCP, si tur e aparatonan aki ta conecta, 
tanchi por yuda mi yega cas bek?" 

"Claro!", TCP a bisa. El a wak Kunal di ariba te abou. 
"Nos ta manda bo cu packet switching. 
Prome, nos ta kibra bo den miles di pida chikito. 
Djey nos ta manda tur bo pidanan diferente destinacion 
y nos ta hinca bo bek den otro despues." 

"No!", Kunal a core bisa. 
"No...no tin un otro manera?" 








"Hmmmm." TCP a frons wenkbrouw. 
"Pa manda bo henter via 

circuit switching ta hopi menos 
eficiente. Pero si bo ta insisti. Awo ban 
puntra bo mama pa bo adres." 

"Pero mi sa mi adres", Kunal a bisa confundi. 
"No bo adres di cas", TCP a contesta. "Bo adres di internet!" 

El a habri un bentana di chat den laira y a splica Kunal su mama tur cos 
vapvap umbes. 

"Nos ta host un website riba mi computer - KunalBabyPictures.com. Bo 
por hay'e?", Mama a puntra. 

"Nos por busca bo mama su computer uzando e Internet Protocol of IP", TCP a bisa. 


"Tur computer y website riba internet tin un number unico cu ta un IP adres." 
TCP a habri un buki grandi cu 'DNS' skirbi riba e kaft. 

"E buki aki tin e IP adres di tur website riba internet", el a splica Kunal. 

El a studia e buki cu hopi atencion, te ora- 

M'a hay'e!" 

"Tuma", TCP a bisa. "Nos tin cu haci encryption cu bo: camufla bo 
pa niun hende gara bo na caminda." TCP a duna Kunal 
un sombre y un bril pret, cu un nanishi y snor pega na dje. 
"Abo ta loke nos ta yama data sensitivo di berdad!", el a bisa. 
"Ayo, tanchi TCP!", Kunal a contesta contento. 





Kunal tabata move cu speed 
di jet. Su brasanan y pianan 
tabata morde un poco. 

Y djey - ZJUP! 

El a yega cas bek. 


"Dushi!", Mama a bisa. "Ta bon 
mes cu bo t'ey bek. Siguiente 
biaha please sifia tocante 
internet for di un buki, no bay 
perde den dje atrobe!" 


Kunal tabata gusta internet 


masha, pero e tabata gusta cas 
mas ainda. 

Kico ta internet? 
Internet ta un nomber pa tur computer, telefon y tablet cu ta conecta na otro. 
Ta trata aki di un sistema plama rond di henter mundo. E ta laga nos transmiti data di un computer pa otro, 
uzando waya di koper, cable fibre-optic, transmision di radio y satellite den espacio. 


Tur device of aparato cu ta conecta na internet tin un number unico, cu nos ta yama un IP adres. 

Con data ta biaha? 
Tur sorto di data ta wordo manda via internet, manera e-mail, pagina di web, video, chat y portret. 


E asina yama Transmission Control Protocol ta un set di regla y procedura cu computer ta uza pa manda data, door 
di kibra e data prome na pida pida cu nos ta yama packets. Ora e 'packets' aki yega nan destinacion, 
nan ta wordo hinca bek den otro. E metodo aki di manda data nos ta yama packet switching. 


Ora di haci circuit switching, e data ta wordo manda henter uzando un solo ruta. 
Esaki ta un manera menos eficiente cu 'packet switching’. 

Perdi den internet 
(Pa pia mento (Aru ba)) Kunal ta perdi den internet y no sa con pa sali bek. Join e riba un 


trip door di internet, buscando su caminda pa cas. 


This is a Level 4 book for children who can read fluently and with confidence. 

